EUROPSKA KOMISIJA 


#AskThePresident i #SpaceChat — Uvjeti 


Uvjeti za sudjelovanje 


1. Sudjelovati mogu samo pojedinci koji djeluju u svoje ime. Snimke koje pošalju novinari i 
predstavnici medija neće se uzeti u obzir. 
2. Sudionici mlađi od 18 godina moraju imati suglasnost roditelja. 


Pravila sudjelovanja 


w 


Sudionici moraju poslati videozapise u trajanju od najviše 30 sekundi. 

4. Sudionici moraju svoje snimke podijeliti na Instagramu u obliku priče, objave ili izravnih poruka, 
putem Facebook Messengera, putem Twittera ili slanjem e-pošte na adresu 
COMM-SOCIAL-MEDIA-TEAM Qec.europa.eu 

5. Sudionici moraju označiti Europsku komisiju na tim platformama. 

6. Svaki sudionik može poslati neograničen broj videozapisa. 

7. Sudionici mlađi od 18 godina moraju svakom videozapisu priložiti potpisanu roditeljsku 
suglasnost. 

8. Sudionici koji uđu u uži izbor moraju prihvatiti izjavu o zaštiti osobnih podataka i ispuniti obrazac 

suglasnosti kako bi ispunili uvjete za sudjelovanje. 


Uvjeti 


9, Europska komisija ne preuzima nikakvu odgovornost za izgubljene, oštećene ili netočno poslane 
videozapise, bez obzira na to kako do toga dođe. 

10. Europska komisija ni u kojem slučaju ne odgovara za bilo kakav gubitak, štetu, oštećenje ili 
tjelesnu ozljedu sudionika ili trećih osoba, kao ni za imovinsku štetu, prouzročene ili pretrpljene u 
vezi sa snimanjem i slanjem pitanja putem videozapisa. 

11. Komisija ne odgovara ni za kakve troškove sudionika koji sudjeluju u ovom događaju. 


Vremenski okvir 


12. Vremenski okvir za slanje pitanja putem videozapisa objavit će se na Facebooku, Instagramu i 
Twitteru, a sudionike koji uđu u uži izbor kontaktirat će se ubrzo nakon isteka roka za slanje 
videozapisa. 


Kriteriji za odabir 


13. Kriteriji za odabir bit će sljedeći: pridržavanje uvjeta, kvaliteta videozapisa i relevantnost pitanja. 

14. Odabir će provesti skupina sastavljena od zaposlenika Europske komisije u ime Europske komisije 
koji će provjeriti ispunjavanje uvjeta za sudjelovanje i poštovanje pravila sudjelovanja i odabrati 
pet najboljih videozapisa. Stupit ćemo u kontakt s autorima koji će morati potvrditi suglasnost s 
izjavom o zaštiti osobnih podataka i ovim uvjetima. 


Naknade 


15. 


16. 


Europska komisija ili bilo koja druga organizacija koja djeluje u njezino ime ni u jednom trenutku 
neće tražiti nikakav oblik plaćanja ili kupnje za sudjelovanje u ovom događaju. 

Svi sudionici sami su odgovorni za sve troškove ili izdatke snimanja i slanja videozapisa koje mogu 
imati zbog sudjelovanja (uključujući sve troškove pristupa internetu). 


Prihvaćanje pravila 


17. 
18. 


19. 


Slanje snimke znači prihvaćanje uvjeta korištenja Instagrama, Facebooka i Twittera. 

Slanjem snimke sudionici su suglasni s tim da Europska komisija s njima stupi u kontakt putem 
Instagrama, Facebooka, Twittera ili e-pošte. 

Europska komisija zadržava pravo izmijeniti ili prepraviti ove uvjete u bilo kojem trenutku, bez 
prethodne obavijesti, i obvezuje se da će ih ažurirati na posebnoj internetskoj stranici. Sudionik je 
odgovoran za redovito praćenje uvjeta na prethodno navedenoj adresi kako bi bio upoznat s 
mogućim promjenama. 


Diskvalifikacija 


20. 


21. 


Snimke koje nisu u skladu s prethodno navedenim uvjetima mogu se diskvalificirati bez 
prethodne obavijesti. 

Sudionici koji nisu suglasni s uvjetima ili s obradom njihovih osobnih podataka ili koji povuku 
suglasnost s uvjetima bit će automatski diskvalificirani. 


Autorska prava 


22. 


23. 


24. 


25. 


26. 


27. 


Sudionici jamče da su jedini autori i nositelji prava sadržaja/djela njihove snimke i da nisu i neće 
prekršiti autorska prava, pravo na privatnost, pravo na uporabu slika ni bilo koje drugo pravo 
trećih osoba. 

Svako dokazano plagiranje, među ostalim neovlaštena uporaba formulacija i misli drugog autora i 
predstavljanje istih kao vlastitih za posljedicu će imati diskvalifikaciju. 

Sudionici potvrđuju i da je cjelokupni sadržaj dostupan bez ograničenja, što znači da su sve treće 
osobe koje su na bilo koji način stvarale sadržaj ili sudjelovale u njemu unaprijed dale svoj 
pristanak za navedenu uporabu tog sadržaja. 

Uz posjedovanje autorskog i srodnih prava, sudionici izjavljuju da su poštovali sve relevantne 
zakone (autorska prava, prava na privatnost itd.) pri izradi svojeg videozapisa te da su stekli sva 
potrebna prava i dobili sve potrebne dozvole. Sudionici moraju uzeti u obzir da to može 
uključivati djela trećih strana (kao što su arhitektonski nacrti, skulpture, fotografije ili žigovi) ili 
prava na slike (ako fotografija prikazuje osobe koje se mogu identificirati). 

Sudionici ne smiju snimati privatne osobe bez njihova pristanka. Djeca koja se pojavljuju u 
videozapisu trebaju imati odobrenje roditelja. Slanjem snimke sudionici neopozivo prenose 
vlasništvo nad snimkom i svim pravima intelektualnog vlasništva povezanima sa snimkom u 
cijelom svijetu na Europsku uniju. Europska unija stječe isključiva prava na uporabu snimke, pri 
čemu ,uporaba“ znači prvenstveno pohranu, arhiviranje, reprodukciju, montažu, izmjenu, 
distribuciju, izvođenje, objavu, tiskanje, prikazivanje, prijenos, stavljanje na raspolaganje javnosti, 
uključujući na društvenim medijima, ponovnu uporabu sadržaja, sinkronizaciju, prevođenje ili na 
bilo koji drugi način uporabu te snimke, u digitalnom i materijalnom obliku. 

Europska unija stječe i pravo odobravanja ponovne uporabe snimke u skladu s Odlukom Komisije 
od 12. prosinca 2011. o ponovnoj uporabi dokumenata Komisije (2011/833/EU). 

Sudionik se također mora odreći svojeg prava da bude naveden kao autor snimke za potrebe 
prethodno navedene uporabe. Slanjem snimke sudionik jamči da na temelju svojeg moralnog 
prava zaštićenog autorskim pravom neće uložiti prigovor na to da se njegovo ime navede ili ne 
navede kada se snimka predstavi javnosti (na primjer kada se objavi na društvenim medijima). 


Mjerodavno pravo 


28. 


Za svaki spor u vezi s ovim uvjetima mjerodavno je pravo Europske unije, prema potrebi 
dopunjeno materijalnim pravom Belgije. U slučaju da sudionik i Europska unija ne mogu 
sporazumno riješiti bilo kakav spor, prijepor ili pritužbu koji proizlaze iz predmeta ovog ugovora 
ili su povezani s njim, za njihovo rješavanje isključivu nadležnost ima sud u Bruxellesu. 


Zaštita podataka 


29. 


30. 


31. 


32. 


33. 


Ovaj događaj organizira Glavna uprava Europske komisije za komunikaciju, Odjel A1 (voditelj 
obrade podataka). 

Sve prikupljene osobne podatke, prema potrebi, (ime, državljanstvo, datum rođenja, poštansku 
adresu, adresu e-pošte, telefonski broj, račune na društvenim medijima) čuvat će voditelj obrade 
podataka, izvršitelj obrade podataka ili njihovi pouzdani predstavnici te će se upotrebljavati samo 
za potrebe ove komunikacijske aktivnosti. Ti podaci neće se dijeliti s trećim osobama. Podaci će 
se čuvati do godinu dana nakon isteka roka za slanje, a zatim će se automatski izbrisati. 

Europska komisija obvezuje se štititi osobne podatke. Svi osobni podaci obrađuju se u skladu s 
Uredbom (EU) 2018/1725. Sa svim osobnim podacima koje obrađuje Glavna uprava za 
komunikaciju ili njezini ugovaratelji postupa se u skladu s time. Za više informacija o obradi 
osobnih podataka sudionici mogu pročitati posebnu izjavu o privatnosti te ostvariti svoja 
prava s pomoću podataka za kontakt koji su u njoj navedeni. 

ako imaju pitanja u vezi s podacima koji su obrađeni u kontekstu ove aktivnosti ili pitanja o svojim 
pravima, trebaju se obratiti službi za podršku voditelja obrade podataka na sljedećoj adresi: 
COMM-SOCIAL-MEDIA-TEAM Qec.europa.eu . 

Ako to nije dovoljno za odgovore na njihova pitanja, trebali bi se obratiti Europskom nadzorniku 
za zaštitu podataka (EDPS). Podaci za kontakt i podaci o pravima ispitanika dostupni su na 
internetskim stranicama Europskog nadzornika za zaštitu podataka na 


adresi: https://edps.europa.eu/. 


Kontakt 


34. 


35. 


Ako sudionik želi povući suglasnost s uvjetima, može se obratiti Odjelu Europske komisije za 
strateško komuniciranje Glavne uprave za komunikaciju na sljedećoj adresi: 
COMM-SOCIAL-MEDIA-TEAM Qec.europa.eu. 

Ako sudionik želi postaviti pitanja prije ili nakon slanja videozapisa, može se obratiti Odjelu koji 
organizira ovaj događaj na sljedećoj adresi: 

COMM-SOCIAL-MEDIA-TEAM Qec.europa.eu. 


